text: Rutineret biltyv varetægtsfængslet
  09 august 2011 kl. 12.45
  En 29-årig mand sigtet for ti biltyverier i Fredericia, Vejle, Kolding og Horsens på blot 76 dage blev tirsdag varetægtsfængslet fire uger.
  Manden har desuden domme for 30 andre biltyverier samt for færdselsforseelser.
  Han er frakendt førerretten og ofte fuld, når politi fanger ham i de stjålne biler, skriver Fredericia Dagblads netudgave.
  Bilerne stjæler manden gerne, hvis nøglen sidder i.
  For eksempel skræmte han fornyligt en 11-årig dreng ud af en Honda, hvor nøglerne i. Moderen var inde på en tank for at købe mælk.
   
  Alene mandag er manden sigtet for at have stjålet to biler i Fredericia, og i maj en Ford Mondeo for øjnene af ejeren, som var steget ud for at tale med en nabo.
  Den fængslede er fra Nordjylland, men uden fast bopæl og opholder i Trekantområdet.
  